Kulmanpuolittaja

Kulmanpuolittaja on geometriassa suora tai sen osa, joka jakaa kulman kahteen yhtä suureen osaan. Tämä voidaan ilmaista myös kulman suuruudella niin, että jaettava kulma on kaksi kertaa sen puolikas. == Kulmassa == Jokaisella kulmalla on vain yksi kulmanpuolittaja. Kulmanpuolittaja on suora, puolisuora tai jana, jonka pisteet ovat yhtä kaukana kulman molemmista kyljistä. Kulmaan voidaan piirtää ympyrä, jonka säde on tuo etäisyys, ja joka sivuaa molempia kulman kylkiä. Ympyrän keskipiste sijaitsee kulman puolittajalla. ===Kulmanpuolittajan konstruktio=== Jos käytettävissä on vain viivain ja harppi, voidaan kulmanpuolittaja piirtää geometrisella konstruktiolla seuraavasti. Merkitään kulman molemmille kyljille pisteet kohtiin, jotka ovat yhtä kaukana kulman kärjestä. Nämä pisteet löydetään harpilla vetämällä ympyränkaaren, joka ulottuu kummankin kyljen yli. Lyhennetään harpin sädettä ja piirretään kummastakin pisteestä kulman sisälle uudet kaaret, jotka leikaavat toisensa kahdessa pisteessä. Näiden pisteiden kautta kulkeva suora kulkee myös kärjen kautta ja puolittaa samalla kulman. == Kolmiossa == Kolmiossa kulmanpuolittaja on suora, joka kulkee kolmion kärjen kautta ja jakaa kolmion kulman kahteen yhtäsuureen kulmaan. Kulmanpuolittajaksi kutsutaan myös sitä janaa, joka jää kulmanpuolittajasta kolmion sisään. Janan päätepistettä kolmion sivulla kutsutaan kantapisteeksi. === Kulmanpuolittajien leikkauspiste === Kolmiolla on kolme kulmanpuolittajaa. Ne leikkaavat toisensa pisteessä, joka on samalla kolmion sisään piirretyn ympyrän keskipiste, joka on yksi kolmion merkillisistä pisteistä. Sen trilineaariset koordinaatit ovat 1 : 1 : 1. Sisään piirretyn ympyrän säde on :r=\frac{\sqrt{s(s-a)(s-b)(s-c)}}{s}, missä s on kolmion piirin pituuden puolikas eli puolipiiri :s=\frac12(a+b+c). Ympyrä sivuaa kolmion sivuja, jolloin sivuamispisteisiin koskettavat ympyrän säteet ovat sivuihin nähden kohtisuorassa. Kolmion ala on A=rs, missä r on sisään ympyrän säde ja s piirin pituuden puolikas. Jos kolmion kaksi kulmanpuolittajaa ovat yhtäpitkät, on kolmio tasakylkinen kolmio. Jos verrataan kahden eri kolmion kolmea kulmanpuolittajaa keskenään ja todetaan niiden olevan vastinpareittain yhtäpitkät, ovat itse kolmiotkin yhtenevät. Ne yhtyvät, koska kolmiot ovat tasasivuiset kolmiot. === Kulmanpuolittajan lause === Kolmion sisäkulman puolittajasuora jakaa vastakkaisen sivun viereisten sivujen suhteessa. Lause koskee myös kolmion ulkokulman puolittajaa. Merkitään kolmion ABC (kuva 4) puolitettavaa kulmaa kirjaimella A ja vastaisen sivun kantpistettä D, voidaan kulmanpuolittajan lause kirjoittaa verrannoksi :\frac{BD}{DC}=\frac{AB}{AC}. Merkitsemällä kolmion sivut a=AB, b=AC ja c=BC sekä sivun c osat c_1=BD ja c_2=DC (eli c=c_1+c_2), voidaan osien pituudet laskea :BD = c_1 = \frac{a}{a+b}\cdot c ja :DC = c_2 = \frac{b}{a+b}\cdot c Lauseen seuraus on, että jos kolmio on tasakylkinen kolmio siten, että viereiset sivut eli kyljet ovat yhtäpitkät eli a=b, jakaa kulmanpuolittaja vastaisen sivun eli kannan yhtäpitkiin osiin. Kulmanpuolittajan pituus d on :d= \frac{2 \sqrt{abs(s-c)}}{a+b}, missä s on kolmion piirin pituuden puolikas. Etäisyys kärjestä sisään piirretyn ympyrän keskipisteeseen on kulmanpuolittajan pituus vähennettynä ympyrän säde eli d - r. === Kulmanpuolittaja vektoreilla === Merkitään vektoreilla \bar a = \overline{AB} ja \bar b = \overline{AC} ja \bar c = \bar b- \bar a=\overline{BC} ja vastakkaisen sivun osat \bar c_1 = \overline{BD} ja \bar c_2 = \overline{DC} ovat \bar d = \overline{AD}. :\bar c_1 = \frac{a}{a+b}\cdot \bar c ja :\bar c_2 = \frac{b}{a+b}\cdot \bar c. Sivunpuolittajan vektoriesitys on silloin :\bar d = \bar a + \bar c_1 = \bar a + \frac{a}{a+b}\cdot \bar c eli : \bar d = \frac{b}{a+b}\cdot \bar a + \frac{a}{a+b}\cdot \bar b. ===Kulmanpuolittaja analyyttisessa geometriassa=== Merkitään kolmion kärkien koordinaatit A(x_a,y_a) ja B(x_b,y_b) ja C(x_c,y_c). Silloin kolmion kulmanpuolittajan kantapisteen D(x,y) koordinaatit ovat : x = \frac{b}{a+b}\cdot x_b + \frac{a}{a+b}\cdot x_c ja : y = \frac{b}{a+b}\cdot y_b + \frac{a}{a+b}\cdot y_c. ==Katso myös== * Kulman kolmiajako, jossa annettu kulma jaetaan kolmeen yhtäsuureen kulmaan. * Keskijana eli mediaani kulkee kolmion kärjestä ja jakaa kolmion vastaisen sivun kahtia. ==Lähteet== * * * * * * * ===Viitteet=== Luokka:Geometria ta:இருசமக்கூறிடல்